194 



inddele endog paa Grundlag heraf Vegetationsformationerne ved 

 Norges Vestkyst i udenskjærs og indenskjærs. En saadan Ad- 

 skillelse synes ikke at kunne gjennemføres for Grønlands Vest- 

 kyst. Davis-Strædet er ikke saa bevæget som Atlanterhavet, der 

 ved Norges Kyst vel aldrig er i Ro, hvorfor den litorale Region 

 ved de norske ydre Skjærgaardsøer altid befinder sig i bevæget 

 Vand. Vel indtræffer der ved Grønlands Vestkyst mange Storme, 

 og der kan være lange Perioder med stormfuldt Vejr; men i 

 rolige Tider kan Havet være saa godt som ganske uden Be- 

 vægelse, hvilket væsentlig skyldes Havets ringe Bredde. Af Be- 

 tydning er det ogsaa, at Isen, særlig Storisen, bidrager meget 

 til at dærnpe Bølgebevægelsen. Det er derfor naturligt, at man 

 ikke træffer saa skarpe Modsætninger mellem de ydre Skjær- 

 gaardsøer og de indenfor beliggende Kyststrækninger som ved 

 Norges Kyst. Der er imidlertid ogsaa ved Grønlands Vestkyst 

 en udpræget Modsætning mellem Vegetationen paa beskyttede 

 og paa udsatte Steder; Grænsen mellem disse kan dog ikke 

 drages langs med Kysten , men man træffer baade i den ydre 

 og i den indre Skjærgaard ganske nær ved Siden af hverandre 

 Steder med meget forskjellig Litoralvegetation , hvilke Forskel- 

 ligheder øjensynlig i første Linie skyldes den større eller mindre 

 Grad af Beskyttelse mod stærk Bølgebevægelse. 



Paa vel beskyttede Steder, i Bugter, Vige og Sunde, 

 som ere saaledes beliggende, at der aldrig kommer stærk Bølge- 

 bevægelse, og hvor Klipperne frembyde en passende, ikke for 

 stejl og ikke for glat Overflade, træffes overalt en meget karak- 

 teristisk Vegetation, der er væsentlig ens langs hele Kysten, og 

 som bestaar ganske overvejende af Fucaceer, nemlig følgende 

 tre Arter: Fucus vesiculosus, Ascophyllum nodosum og Fucus 

 inflatus. Øverst kommer et ret smalt Bælte af Fucus vesiculosus, 

 sædvanlig i Formen sphærocarpa; derefter følger Ascophyllum 

 nodosum, dannende et som oftest noget bredere Bælte i den 

 øvre og mellemste Del af Fjæren, og nederst Fucus inflatus, 

 der fortsætter sig til den nedre Grænse for den litorale Region 



